
ΔΗΜΟΣ ΑΓΙΑΣ ΒΑΡΒΑΡΑΣ
Γραφείο τύπου                       ΔΕΛΤΙΟ  ΤΥΠΟΥ                                                 13.7.2026
Προληπτικές εξετάσεις  στην Άνω Αγία Βαρβάρα

από την Κινητή Ομάδα Υγείας (ΚΟΜΥ) του ΕΟΔΥ


Ο Δήμος μας σε συνεργασία με την Κινητή Ομάδα Υγείας (ΚΟΜΥ) του ΕΟΔΥ είναι δίπλα στους πολίτες για την πραγματοποίηση προληπτικών εξετάσεων, χωρίς ταλαιπωρία. 
Κατάλληλα εκπαιδευμένο προσωπικό θα βρίσκεται την Τετάρτη 15 Ιουλίου 2026, στο Γ ΚΑΠΗ του δήμου μας, Αθανασίου Διάκου αρ. 97, από τις 9 το πρωί έως και τις 2 το μεσημέρι παρέχοντας:
· Μέτρηση Αρτηριακής Πίεσης 
· Μέτρηση Κορεσμού Οξυγόνου 
· Υπολογισμός Δείκτη Μάζας Σώματος (BMI)
· Συμβουλευτική Υποστήριξη
· Παροχή αναλυτικής ενημέρωσης και συμβουλευτικής για το Εθνικό Πρόγραμμα Εμβολιασμών του ενήλικου πληθυσμού, με ειδική εστίαση και ενημέρωση για τα εμβόλια κατά του Πνευμονιόκοκκου, του ιού RSV, της Γρίπης, του COVID-19 και του Έρπητα Ζωστήρα
Θα υπάρχει συνεχής συνομιλία-επικοινωνία με τους πολίτες, με βιωματικό και διαδραστικό περιεχόμενο, καθ’ όλη τη διάρκεια της δράσης. 
Περισσότερες πληροφορίες παρέχονται στο ΚΕΠ Υγείας, Ηρακλείου 20, Πλατεία Μακρυγιάννη, 2105690436 και στο Γ ΚΑΠΗ, Αθανασίου Διάκου, αρ. 97, 2105696511.

